Իհարկե, չափազանց ուրախալի է, որ նորընտիր քաղաքապետ Բալասանյան Սամվելը սկսել է ուսումնասիրություններ կատարել, ծանոթանալ ավագանու կայացրած որոշում ներին, անտեղի ծախսված միջոցներին, օտարումներին: Նա համոզված է, որ սա դեռ գործի սկիզբն է, ուստի առաջիկայում շատ մեծ բացահայտումներ կլինեն: Բայց ցանկալի կլիներ, որ քաղաքապետը ստուգումների ծիրի մեջ բերեր նաև իր կողմից սեփականաշնորհված գարեջրի գործարանի խնդիրը: Ահռելի տարածքը սեփականաշնորհվել է ընդամենը 400 հազար դրամով, երբ գործարանի իրական արժեքը կարող էր լինել մոտ 2 մլն դոլարին համարժեք դրամ: Այն ժամանակ նա ԱԺ պատգամավոր էր, ՕԵԿ անդամ, իշխանական ուժի ներկայացուցիչ, ուստի ավագանին կարող էր որոշում կայացնել ու նրան գրեթե անվճար տալ ահռելի տարածքն ու գործարանը: Հիմա, հանուն սոցիալական արդարության և ազնվության, Բալասանյանը պիտի նաև իր գործարանի համար վճարի ողջամիտ գումար, որպեսզի չստացվի այն տպավորությունը, թե նա միայն հետապնդում է իր իսկ ոճով աշխատածներին: